Uganda Airlines

**Uganda Airlines**, mu mateeka ng'emannyikiddwa nga *Uganda Airlines Corporation* ye yali etwala bendera ya Uganda.  Kampuni y'ennyonyi eno yatandikibwawo mu Gwokutaano mu 1976, era n'etandika okukola emirimu gyayo mu 1977. Ekitebe ekikulu kyali Ntebbe, mu Disitulikiti y'e Wakiso, Uganda, era ng'ekola ng'esinziira mu kisaawe ky'ennyonyi Entebbe, ewatukira ennyonyi ezibeera ziva munsi yonna. 

Gavumenti ya Uganda yagezaako okutwala kampuni eno mu bwanannyini, kyokka bonna abaali bayinza okugigula ne bakivaamu, okukakana ng'ebintu bya kampuni ya Uganda Airlines Corporation bikyusiddwa nebabifuula ssente mu Gwokutaano mu 2001. Oluvannyuma kampuni y'ennyonyi  eno yazuukusibwa n’eddamu okubuuka mu 2019 n’erinnya lyerimu erya Uganda Airlines. 

## Ebigikwatako

Uganda Airlines yatandikibwawo nga kampuni ya gavumenti ng'evunaanibwaako aba Uganda Development Corporation (UDC) mu Gwokutaana mu 1976 ng'edda mu kifo ky'empeereza eyali eddukanyizibwa kampuni ya East African Airways.  Yatandika emirimu gyayo mu 1977, *Uganda Aviation Services (UAS)*, eyatandikibwawo kampuni ya British United Airways mu 1965 kyokka ebiseera ebyo eyali kampuni ya UDC, n'eyingizibwa mu Uganda Airlines, n'etwala omukutu gw'amakubo ga UAS. Oluvannyuma lw’okutuusibwa kw'enyonyi y'ekika kya Boeing 707-320C eyasooka ku nkomerero y’emyaka gya 1970 nga gigwaako, amakubo amapya agagenda e Brussels, London ne Rome gaatongozebwa. Ennyonyi ey'okubiri ey'ekika kya Boeing 707-320C yayingira mu zaali zikozesebwa mu 1981. Omwaka ogwo, amakubo amapya agagenda e Cairo, Cologne ne Dubai gaatongozebwa, ne gagobererwa ag'e Dar es Salaam, Kilimanjaro ne Nairobi mu myaka egyaddirira. 

We bwatuukira mu Gwokusatu mu 1990 ebika byennyonyi byebaali bakozesa mwalimu ekika kya Boeing 707-320C kimu, Fokker F27-600 biri, Lockheed L-100-30 emu,Twin Otter emu ne BN Trislander emu.  Ennyonyi ekika kya Boeing 737 yapangisibwa okuva mu Air Zimbabwe mu 1994 okuweereza Bujumbura ne Kigali, wamu n'ebifo ebiri mu South Afrika. Tel Aviv yayongerwa ku mukutu gw’amakubo mu 1995, era wetwatukira mu 1998 amakubo gonna ag’omu Bulaaya gaayimirizibwa.

Olw’okutondawo kampuni ya Alliance Air ku nkomerero ya 1994 —oluvannyuma eyamanyibwa nga *SA Alliance* —ekitongole ekyali kitwalibwa gavumenti ya Tanzania ne Uganda, Air Tanzania ne Uganda Airlines, awamu ne South African Airways (SAA), Tanzania ne Uganda zaawa kampuni empya eddembe ly’okukola emirimu egy’ewala. Endagaano eno yali egenderera okuliisa emirimu gya Alliance Air n’empeereza zombi eza Air Tanzania ne Uganda Airlines ez’omunda n’ez’omu kitundu. Kyokka kampuni z’ennyonyi zombi ez’omu kitundu zaakula kitono okusinga bwe kyali kisuubirwa, era olw'okuba yakulakulana kitono. Uganda Airlines kye yakung’aanya kyaleetera Gavumenti ya Uganda okusalawo oba egenda kusazaamu kampuni eno oba okugitwala mu bwannannyini. 

### Okugezaako okutunda ebintu mu bwannannyini ne kugaana
Ku nkomerero y’emyaka gya 1990, kampuni eno yali mu mbeera ya ssente ezaali teziyingira bulungi olw’enzirukanya embi,  Gavumenti ya Uganda bwe yateekateeka okutwala kampuni y’ennyonyi eno eyali mu mabanja  mu bwannannyini, ng’enoonya omusigansiimbi okukuuma kampuni eno ng’ekola. Mu kusooka kampuni eziwerako zaalina obwagazi bw'okutwala kkampuni y’ennyonyi eya Uganda Airlines. SA Alliance/ SAA, Air Mauritius, British Airways, Johannesburg -ewasinganibwa Inter Air, Kenya Airways, ne Sabena, bonna baali balabika ng'abaali baagala okugula mu ntandikwa,  naye okukakkana netekayo okusaba kwabwe, okuggyako SAA eyasigala nga ye yokka etaddeyo okusaba kwayo okwokugula kuntandikwa ya 1999. SAA yandibadde yalina okwetaba mu kampuni eno ebitundu 49%;  wadde kyali kityo, oluvannyuma yasuula okusaba kwayo oluvannyuma lw’okusanga okuvuganyizibwa  okw’amaanyi mu lukiiko lw’ababaka. Olw’okuba tewaali awaayo ssente ng'ayagala kugula kampuni eno, Gavumenti ya Uganda yasazaamu kampuni y’ennyonyi eno mu Gwokutaano mu 2001.  

## Ebifo gyebagenda
Okuva ku kifo kyayo ekikulu mu kisaawe ky’ennyonyi Entebbe International Airport, mu kiseera kyayo bweyabeerera ey'amaanyi, kampuni eno yali ekola enteekateeka z’okugenda mu bifo ebiri munda mu Afrika, Bulaaya ne Middle East. Wammanga lwe lukalala lw’ebifo Uganda Airlines bye yaweereza mu byafaayo byayo byonna:

### Endagaano z'okutunda ebifo mu nnyonyi abasaabaze webatuula
Wammanga lwe lukalala lwa kampuni Uganda Airlines ze yalina endagaano z'okutunda ebifo mu nnyonyi abasaabaze webatuula nazo mu kiseera we yaggalwa; amakubo mu butuufu gaali gaddukanyizibwa kampuni ya Uganda Airlines: 

* Air Tanzania, Dar-es-Salaam ne Johannesburg okugenda/okuva Entebbe
* Emirates, Dubai okutuuka/okuva Entebbe
* Kenya Airways, Nairobi okutuuka/okuva Entebbe

## Ebika by'ennyonyi

 
Okusinziira ku Aviation Safety Network, kampuni eno yafuna obubenje/embeera embi yamirundi esatu mu byafaayo byaayo byonna; emu yokka ku zo ye yafa.  Ennyonyi okwonooneka okutuuka nga tebakyasobola gitereeza ziwandiikiddwa wansi.

* Nga 1 Ogwokuna mu 1979: Ennyonyi y'ekika kya Boeing 707-320C, eyali ewandisiddwa  nga  5X-UAL, eyali eyimiridde ku kisaawe ky’ennyonyi Entebbe, yasaanyizibwawo amagye ga Tanzania mu lutalo olwali wakati wa Uganda ne Tanzania . Tewali muntu yenna yafulumizibwa nti yali afudde. 
* Nga 17 Ogwekumi mu 1988: **Ennyonyi 775** yali nnyonyi ya nsi yonna eyali etegekeddwa okusaabaza abantu okuva e London-Gatwick – Rome-Fiumicino –Entebbe eyagwa olw’oba baali tebalaba bulungi ku mutendera ogusembayo ogw’omulungi ogwaali gusooka, mu kiseera ky’okusemberera ekisaawe ky’ennyonyi ekya Leonardo da Vinci-Fiumicino. Ennyonyi eno yali etambulira ku nnyonyi ya Boeing 707-320C, eyalina enamba  5X-UBC ku mukira gwayo. Ennyonyi eno yamenyeka oluvannyuma lw’okutomera akasolya k’ekizimbe, n’ekwata omuliro. Ku bantu 52 abaali mu nnyonyi, abantu 33 beebaafa, ate bangi abaasimatuka ne balumizibwa nnyo.   

## Laba nebino
 

* Eby'entambula mu Uganda

## Ebijuliziddwaamu

## Ensibuko

* 

## Ewalala w'oyinza okubigya
Media related to Uganda Airlines (1976-2001) at Wikimedia Commons